Bogomil Gjuzel

Bogomil Gjuzel (født 9. februar 1939 i Čačak, Serbia, død 22. april 2021) var en  makedonsk poet, prosaforfatter, dramatiker og oversetter.

Gjuzel er sønn av den bulgarske opprøreren og filosofen Dimitar Gyuzelov, og har eksamen fra Universitetet i Skopje 1963 og et studieopphold ved University of Edinburgh med stipend fra British Council 1964/65. Han har arbeidet som dramaturg ved Dramskij-teatret i Skopje 1966-71 og 1985-98. Han var en av grunnleggerne av den makedonske forfatterforeningen i 1994 og ble dens første formann.

Hans første diktsamling utkom i 1962, og han har i alt skrevet 14 samlinger. Dikt i utvalg utkom 1991 og 2002. Dikt i utvalg på serbokroatisk 1963, 1972 og 1981; på slovensk 1985 og på engelsk 1972, 1997 og 2001. Han har oversatt Shakespeare og engelskspråklig lyrikk til makedonsk. Han er introdusert på norsk med et utvalg dikt i diktantologien Fine spinn av draumar, makedonske dikt..

Referanser

Eksterne lenker 
 
 Bogomil Gjuzel: Selected poetry (1962-2002) Dikt i utvalg og engelsk og makedonsk.

Makedonske forfattere
Personer etter føde- eller oppvekststed i Serbia